הוועדה לקידום מעמד האישה ולשוויון מגדרי, כנסת 20, פרוטוקול מספר 229, 2018-02-26 12:09

עאידה תומא סלימאן: בוקר טוב לכולם, אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: היום ה-26 בפברואר 2018 ואנחנו נעסוק בניתוח מגדרי של הצעת תקציב המדינה לשנת 2019, בעצם 2019 ו-20'.

עאידה תומא סלימאן: אני שמחה שחברת הכנסת עליזה לביא, יושבת ראש ועדת המשנה למאבק בזנות, אבל היושב ראש הקודמת של הוועדה לקידום מעמד האישה, אני שמחה שהצטרפת לדיון, אני יודעת שהנושא הזה קרוב לליבך.

עאידה תומא סלימאן: כולנו יודעים שכל הנושא של תקצוב מגדרי הובל בקדנציה הקודמת על ידי בעיקר גם חברת הכנסת עליזה לביא כיושבת ראש הוועדה ונתקבלה החלטת ממשלה בנידון שחייבה את משרדי הממשלה לאורך ארבע שנים באופן הדרגתי לעשות ניתוח של תקציב המשרדים השונים מבחינה מגדרית.

עאידה תומא סלימאן: המטרה העיקרית הייתה ועודנה בנושא הזה לנסות לבדוק באמת מהו נתחן של הנשים בחלוקת המשאבים של השירותים שהמשרדים נותנים לאזרחי מדינת ישראל, האם החלוקה היא שוויונית, האם הנשים באמת מקבלות את מה שמגיע להן כאזרחיות שוות.

עאידה תומא סלימאן: המטרה השנייה הייתה גם לבחון מה המצב של הנשים בתוך המשרדים השונים אם זה מבחינת עובדות משרד או מבחינת ההתקדמות בתוך המדרג של התפקידים בתוך המשרדים השונים.

עאידה תומא סלימאן: אחד מהגילויים המדהימים כשהתחלנו בוועדה לקידום מעמד האישה בקדנציה הזו, ואני באמת הרמתי את הכפפה שנשארה מהקדנציה הקודמת וראיתי את החשיבות של המשך המעקב והבקרה על יישום החלטת הממשלה הוא הפער האדיר שהיה בשכר בין נשים לגברים אפילו בשירות המדינה.

עאידה תומא סלימאן: זה אחד התוצרים שהיו ברורים מהניתוח שנעשה בעבר לתקציב המשרדים השונים מבחינה מגדרית.

עאידה תומא סלימאן: אבל עלו כמה וכמה נושאים אחרים, כבר קיימנו שני דיונים - - - בוא נגיד ככה, קיימנו דיונים בשנתיים שזה היה הרבה יותר מאשר שני דיונים כי בעבר, בשנים הקודמות, אנחנו הלכנו על לקיים דיונים שהם לפי כל משרד, ביקשנו מכל משרד להגיע להגיש את הניתוח שהוא עשה לדיונים שלו ואנחנו קיימנו 15 ישיבות של הוועדה שעסקו בתקציבים השונים של המשרדים השונים וגילינו כמה ממצאים עיקריים.

עאידה תומא סלימאן: אני ביקשתי, והכנו חוברת שתצא לאחר הדיון הזה שתכלול גם את הממצאים שמכון המחקר בכנסת עשה כבר סקירה בשנתיים הקודמות וגם השנה.

עאידה תומא סלימאן: אנחנו נכלול גם את הסקירה אבל עיקר ההמלצות של הדיונים הקודמים.

עאידה תומא סלימאן: אני לא רוצה לפתוח בכל ההערות שהיו לנו על הניתוחים הקודמים שנעשו אבל אנחנו עוסקים בימים אלה, הכנסת תעסוק באישור תקציב המדינה לשנת 2019-2020.

עאידה תומא סלימאן: כבר בדיון שהתקיים במליאה אמרנו שבעינינו יש הרבה שאלות למה עכשיו אנחנו מקיימים את הדיון על תקציב המדינה.

עאידה תומא סלימאן: תקציב המדינה בדרך כלל מובא לכנסת לקראת סוף השנה.

עאידה תומא סלימאן: השנה החליטה הממשלה לא רק לקיים דיונים עבור שנתיים מראש אלא להוסיף לזה גם את השנה הזו של 2018.

עאידה תומא סלימאן: כלומר אנחנו שלוש שנים לפני הזמן כמעט מקיימים דיון על מה יקרה ב-2020.

עאידה תומא סלימאן: אני חושבת שיש לנו הרבה הערות, אבל מה שבטוח, להגיש תקציב במהירות כזו הפקיעה מהידיים שלנו לקיים את הבקרה האמיתית ובעיניי גם כן הפקיעה מידיי המשרדים את האופציה לנהל ניתוח תקציב מגדרי בצורה נכונה ולפי ההמלצות והפנמת כל התוצאות שהיו והתקיימו בעבר.

עאידה תומא סלימאן: אני מאוד ארצה קודם כל שנשמע את הסקירה שהכין עבורנו הממ"מ כדי לראות מה קורה כי השנה אנחנו מקיימות את הדיון מחמת קוצר הזמן לצערי הרב, זאת עוד השפעה שהייתה בהבאת התקציב בצורה כזו, שאנחנו לא נוכל לקיים דיונים על כל משרד לבד אלא אנחנו נעשה סקירה כללית של התקציב המגדרי, של הניתוחים השונים של המשרדים בישיבה אחת ואני מאוד מקווה שנצליח לרדת לעומק הדברים ואם נצטרך עוד דיונים נצטרך לחפש זמן לפני אישור התקציב שנעשה את זה.

עאידה תומא סלימאן: אילנית, בבקשה, אני יודעת שעבדתם על המסמך והוא מעניין ביותר, בבקשה.

<אילנית בר: לבקשת יושבת ראש הוועדה באמת הכנו סקירה של ניתוח של התקציב המגדרי.

<אילנית בר: הסקירה שעשינו היא בפן הטכני, היא לא בתוצאות של הניתוחים של המשרדים, המטרה הייתה יותר לבדוק אם המשרדים ניתחו את כל מה שהם היו צריכים לנתח, אם הם ציינו את הקשיים שלהם ובעצם עמדו בהחלטת הממשלה.

<אילנית בר: את ציינת שהתקציב היה אמור להיות מנותח הדרגתית להגיע ל-100%, ולא הייתה ממש הדרגתיות כי היו שני תקציבים דו שנתיים ועכשיו התקציב הזה שהגיע קצת מוקדם אז משרדי הממשלה הייתה להם באמת פחות הזדמנות ללמוד איך לעשות את זה.

<אילנית בר: מה שמאוד בלט בניתוחים זה בשנה שעברה דיברת על זה הרבה שאנחנו רוצים שהניתוחים יהיו צופי אל פני העתיד ולא ניתוחים של התקציב שהיה.

<אילנית בר: וזה לא קרה, גם השנה הניתוחים הם ניתוחים על תקציב 2017 ולא על תקציב 2019 וגם אין ממש התייחסות על החלקים התוספתיים.

<אילנית בר: זאת אומרת, המשרדים לא בדקו מה התוספת של התקציב לשנת 2019 ולפחות אותה לנתח בצורה שונה.

<אילנית בר: חוץ מזה לא הוצגו בעצם תכניות איך לשנות את המצב ברוב המשרדים.

<אילנית בר: היו כמה משרדים שבנושא השכר כן הציגו תכניות לשיפור.

<אילנית בר: עדיין, רוב ההערות נשארו.

<אילנית בר: בתקציב הקודם הייתה איזשהי התקדמות, בתקציב של 2017 ו-18' ראו איזשהי התקדמות ביחס לניתוחים של תקציב 2015 ו-16'.

<אילנית בר: בתקציב הזה הניתוחים הם דיי זהים לניתוחים שהיו בשנה שעברה.

<אילנית בר: השרה גמליאל אמרה בדיון בשנה שעברה שהמשרד שלה יעשה איזשהן סדנאות למשרדים שהסדנאות היו אמורות להיות ייחודיות לכל משרד בהתאם לצרכים שלו.

עליזה לביא: האם נעשו סדנאות?

<אילנית בר: לא.

<אילנית בר: אז הסדנאות האלה לא נעשו ומה שאמרו לי מהרשות למעמד האישה זה שבגלל שהתקציב הוקדם והוא לא הוגש בסוף השנה אלא עכשיו הם בעצם לא הספיקו לעשות את ה- - -

עליזה לביא: חלפה שנה מאז שהיא התחייבה נכון?

עאידה תומא סלימאן: יותר משנה.

עליזה לביא: זה לא חייב להיות - - - תקציב שרוצים להקנות ידע ולהביא - - -

עאידה תומא סלימאן: דווקא מקנים את הידע הרבה לפני כדי שיוכלו לממש אותו בהכנות.

עליזה לביא: היינו רוצים, ברשותך גברתי, אולי להפנות שאלה או מכתב לשרה מתי היא תתחיל, את יודעת, ללמוד על הנושא הזה, יש את ה-OECD שמסייעים ברמה בינלאומית, יש מדינות רבות שצברו ניסיון.

עליזה לביא: היא הייתה פה שנה שעברה.

עליזה לביא: היא הוזמנה לדיון הזה?

עאידה תומא סלימאן: אנחנו הזמנו את המשרד ואת הרשות.

עליזה לביא: והם פה?

עאידה תומא סלימאן: ואני חושבת - - - נציגת הרשות?

<קריאה: נציגת הרשות כאן.

עליזה לביא: ברשותך אם אפשר - - -

עאידה תומא סלימאן: כמובן, אנחנו בסיכומים של הדיון נתייחס לכל מה שצריך לעשות כולל פנייה למשרד לשוויון חברתי בעיקר בגלל שהמשרד הוא האמון על הנושא הזה מצד הממשלה.

עליזה לביא: לא רק זה, גם השרה מדברת הרבה על תקציב מגדרי אז בוא נראה שהיא תיישם באמת את מה שהיא התחייבה.

<אילנית בר: נקודה נוספת היא שלפי החלטת הממשלה הרשות למעמד האישה הייתה צריכה בעצם לרכז ולפרסם באתר האינטרנט שלה את כל הניתוחים המגדריים, זה גם עדיין לא קרה, זה היה אמור להיות החל משנת 2017.

<אילנית בר: הערות לגבי הניתוחים, כמו שאמרתי, הן דיי דומות להערות שהיו במה שעשינו שנה שעברה.

<אילנית בר: עדיין מבחינה טכנית קשה לנו לבחון איזה שיעור מהתקציב המשרדים דיווחו.

<אילנית בר: רוב המשרדים לא מציינים את הסכומים שמנותחים, לא מציינים לגבי איזה תקציב הם מתייחסים, לגבי תקציב מאושר, מקורי, נטו, ברוטו, אין איזשהי הפנמה של - - -

עאידה תומא סלימאן: כך שבעצם אי אפשר להגיד מה האחוז של הניתוח.

<אילנית בר: אז ניסיתי לעשות את זה וכתבתי גם שזה לא מדוייק, יכול להיות שהשיעור הוא קצת שונה אבל פחות או יותר ניסינו להראות את זה.

<אילנית בר: בהחלטת ממשלה המשרדים היו אמורים לכתוב לגבי חלקים שהם לא מצליחים לנתח הם היו צריכים לכתוב את הקשיים שעומדים בפניהם ואיך הם מתכננים לאכוף אותם וזה גם ברוב המשרדים לא קרה.

<אילנית בר: נושא השכר שבהתחלה בתקציב הראשון אם את זוכרת הוא לא נותח כמו שצריך, דווקא השנה ברוב המשרדים ניתחו אותו כמו שצריך.

<אילנית בר: עדיין יש משרדים שלא מתייחסים לשכר בכירים ועדיין מציגים רק את ההתפלגות המגדרית, לא את התפלגות השכר.

<אילנית בר: המשרד לשוויון חברתי כן העביר למשרדים את המתווה של איך צריכים משרדים לנתח את השכר.

<אילנית בר: רוב המשרדים עושים את זה, לא כולם.

עאידה תומא סלימאן: אפשר לתת דוגמה למשל מי לא עשה את זה?

<אילנית בר: במשרד הפנים נותח השכר בלי התייחסות לתקציב אז הם התייחסו רק ל- - -

עאידה תומא סלימאן: טוב, את יודעת, עם משרד הפנים יש לנו התקדמות אדירה שבכלל נכנסו לניתוחים כי ביקשנו את הפיילוט ורציתי לדעת האם באמת נעשה משהו בעניין הפיילוט כי זאת הייתה ההחלטה והתחייבות מהמנכ"ל בוועדה פה.

<אילנית בר: בחוברת של הצעת התקציב לא היה כתוב ב- - - נושא הזה.

<אילנית בר: פניתי למשרד לשוויון חברתי וכן התחילו פיילוט, הייתה להם ישיבה בינואר 2018, הם מתחילים עם שתי עיריות שאמורות להביא את הממצאים כבר בתקופה הקרובה ואחרי זה הם מצרפים עוד שמונה עיריות שאני מניחה ש- - -

עאידה תומא סלימאן: בשנה הקרובה הם ישלימו את הפיילוט של - - -

<אילנית בר: של העשרה יישובים.

עאידה תומא סלימאן: טוב.

עאידה תומא סלימאן: יש מישהו ממשרד הפנים?

עאידה תומא סלימאן: לא? אוקיי.

עאידה תומא סלימאן: בבקשה.

<אילנית בר: רוב המשרדים הציגו איזשהו קושי בניתוח של תקציבים שמופנים לכלל האוכלוסייה שזה מתחיל מניתוח של הכנסות המדינה בנושא מע"מ או הטבות כאלה שניתנו לכל האוכלוסייה.

<אילנית בר: משרדים שעוסקים בתשתיות ולא ידעו בדיוק איך לנתח את כל הנושא הזה.

<אילנית בר: כל הנושא של תקציב הרכש המשרדים לא יודעים איך לנתח אותו.

<אילנית בר: המשרד לשוויון חברתי אמר שהם פועלים עכשיו מול החשב הכללי כדי לראות איך אפשר להתגבר על הנושא הזה של הרכש.

עאידה תומא סלימאן: מול החשב הכללי למרות שיש ועדת היגוי לניתוח תקצוב מגדרי שאמורה לפי החלטת ממשלה לספק את כל התשובות המקצועיות של איך להתגבר על הקשיים.

עאידה תומא סלימאן: האם פנו לוועדת ההיגוי?

עאידה תומא סלימאן: האם ועדת ההיגוי עדיין קיימת?

עאידה תומא סלימאן: משהו ידוע לנו?

עאידה תומא סלימאן: את לא יודעת, אוקיי.

<אילנית בר: בהרבה משרדים חסרים להם נתונים במערכות שלהם המחשוביות אז לכן הם מתבססים על סקרים ועל נתונים עקיפים שהם לוקחים ממקומות אחרים.

<אילנית בר: יכול להיות שהניתוחים האלה בעצם יביאו לזה שהם יתחילו לאסוף את המידע אבל זה לא מצויין בחוברות.

<אילנית בר: הנושא של הכנסות המדינה שגם כן היה צריך להיות מנותח, ניתחו 24% מהטבות המס.

<אילנית בר: חלק מההטבות הם לא יודעים לנתח כמו מע"מ, שזה הטבות שמגיעות לכלל האוכלוסייה.

<אילנית בר: בחלק מההטבות שבעיקר זה הטבה לפנסיה הם אומרים שהם עובדים על זה והם מקווים שעד סוף השנה הם כן יידעו איך לנתח את זה, כן יהיו להם את הנתונים.

<אילנית בר: מה שכן הניתוח שהם כן עשו, הם עשו אותו גם מגדרי וגם לפי עשירוני הכנסה מה שנותן עוד איזשהו נדבך לניתוח עצמו.

עליזה לביא: זה ממש מתסכל, מה אני אגיד לך גברתי היושבת ראש.

<אילנית בר: אין ממש התקדמות - - -

עאידה תומא סלימאן: רק שאין לנו את הפריבילגיה להיות מתוסכלות, זאת הבעיה.

<אילנית בר: דבר אחרון שהתייחסת אליו גם בשנה שעברה, יש שלושה משרדים שלפי החלטת הממשלה לא היו מחוייבים לעשות את הניתוח שזה בנק ישראל, הכנסת ומבקר המדינה.

<אילנית בר: לגבי בנק ישראל ומבקר המדינה אנחנו לא יודעים עדיין אם הם עשו את הניתוח או לא.

<אילנית בר: לגבי הכנסת קיבלנו את הניתוח - - -

עאידה תומא סלימאן: אני חייבת להגיד שהפנייה הראשונה שלנו למנכ"ל ויושב ראש הכנסת נענתה בחיוב מיידי, גם הגיעו לוועדה והציגו את התקציב, לקחו על עצמם למרות שהחלטת הממשלה לא חייבה אותם אבל הם היו מוכנים לעשות את זה ואני חייבת להגיד שההצגה הייתה פה ואני שמחה לראות שהם התמידו ואנחנו מברכים על כך.

עאידה תומא סלימאן: מבחינת משרד מבקר המדינה הייתה לי ישיבה עם משרד מבקר המדינה והעליתי את הנושא והמבקר התחייב מהשנה הזו להתחיל לראות איך הוא יעשה את זה כי יש להם קשיים באיך לנתח.

עאידה תומא סלימאן: אנחנו לא נרפה כפי שנאמר עד עכשיו, אנחנו לא נהיה מתוסכלות ולא נרפה עד שכולם יתחילו לעשות את זה.

<אילנית בר: זהו, בגדול.

<אילנית בר: בניתוח שעשינו במסמך אז יש לגבי כל משרד את הקשיים שהוא העלה ומה הוא ניתח, מה הוא לא ניתח, השאלה עד איזה רמה את רוצה לפרט את זה.

עאידה תומא סלימאן: אנחנו אולי נעסוק בפירוט עוד מעט, אבל קודם אני רוצה לתת לחברת הכנסת עליזה לביא, רצית להתייחס לפני.

עליזה לביא: תודה.

עליזה לביא: כן, אני חייבת, כמו כולנו, לרוץ לדיונים נוספים והיה לי מאוד חשוב, אני גם ביקשתי לקיים את הדיון ותודה לך גברתי היושבת ראש שאת - - -

עאידה תומא סלימאן: זה היה כבר על - - -

עליזה לביא: זה היה על הסדר יום, את נרתמת מהרגע הראשון שהגעת לנהל את הוועדה באמת להמשיך את הנושא הזה של תקציב מגדרי שהוא כלי משמעותי.

עליזה לביא: אנחנו לא מדברים על עוד משהו, אנחנו מדברים פה על ללכת לבדוק מההתחלה מה קורה בסוף הדרך.

עליזה לביא: ואני אגיד לך למה אני כן מתוסכלת משום שאני זוכרת שכשהעברנו את זה ב-2014 אמרנו ש-2018 תהיה השנה שבה התקציב יוגש במלואו.

עליזה לביא: ולגלות היום מציאות שגם ההכשרות לא נעשות אחרי התחייבות שהייתה כאן וגם המשרדים, גם אלה שמנסים, אין קווים מנחים ויש לנו את הידע ואת הניסיון.

עליזה לביא: השתתפתי לא מזמן יחד עם ח"כיות נוספות בכנס של חברות פרלמנט באיסלנד.

עליזה לביא: השוק המשותף בא ומשתף ואנחנו רואים איך מדינות, כולל ירדן, מדינות שכנות, מדינות באירופה, אני לא מדברת על המדינות הנורדיות, אבל איך באמת התקציב המגדרי מוטמע ומה המשמעות של הבנה.

עליזה לביא: וכשאנחנו מקבלים פה חלק מהתקציבים שמוגשים אבל הם מוגשים אחורה.

עליזה לביא: כל הרעיון של תקציב מגדרי, ואמרנו את זה בשנה שעברה, זה להגיש את זה קדימה, לבחון את תקציב המדינה קדימה.

עליזה לביא: תקציב מדינה זה לא גזירת גורל, זה לא איזה משהו טבעי, זה החלטות פוליטיות, זה משקף אג'נדה.

עליזה לביא: ויש עדיין שרות בממשלת ישראל שלא משתמשות בכלי הזה למשרדים שלהן.

עליזה לביא: בואו נבחן, ואני אומרת לך את זה כבר עכשיו, בואי תבחני את תקציבי הספורט, לך אני צריכה להגיד את זה?

עליזה לביא: נכון, אנחנו שכחנו לברך את היושבת ראש, מגיע לך מזל טוב, הפכת לסבתא, לנכד ולנכדה, שוויון מגדרי.

עאידה תומא סלימאן: תודה, תודה.

עליזה לביא: אז באמת מהמקום הזה של אחריות על הדור הבא, את גם סבתא היום, המקום הזה של האחריות, איך אנחנו בעצם מתקנים.

עליזה לביא: והכלי הזה של תקציב מגדרי, משרדים מנתחים לאחור כי אף אחד לא אמר להם אחרת ואת אותם דברים שמענו - - -

עאידה תומא סלימאן: את האמת, אמרנו להם, אמרנו להם בשנה שעברה, יצאה החלטה, הם כולם קיבלו מכתבים ונאמר להם, צריך לנתח קדימה.

עאידה תומא סלימאן: אוקיי, בשתי הפעמים הראשונות עשינו לכם הנחה, למדתם את הנושא, הוכשרתם בנושא, עכשיו צריכים ללכת קדימה.

עליזה לביא: ועדיין, ועדיין, יש הרבה מה ללמוד ולהתאים למשרדים השונים ולעשות את זה נכון, ויש ממי ללמוד, ויש גם בארץ את אדווה וגם בחו"ל ב-OECD, רק לפנות ולקבל סיוע, עזרה, הכוונה מותאמת.

עליזה לביא: האי יישום של הכלי הזה, חבל, חבל, אנחנו מאבדים פה הרבה מאוד זמן ודרך שתתן לנו את התיקון.

עליזה לביא: ולא בכדי בחדר הזה נמצאות לרוב נשים, וזה לא עניין של נשים, אנחנו גם אמרנו את זה מההתחלה.

עליזה לביא: צריך להיות סמנכ"ל משרד שאחראי, סמנכ"לית משרד, בדירוג הזה, שאחראית על היישום ועל ההטמעה של החשיבה המגדרית בבניית התקציב של המשרד.

עליזה לביא: אז המהירות היא מהשטן והדרך שהתקציב מובל כאן בכנסת, גברתי, כמו שפתחת ואמרת, לא לטובתנו.

עליזה לביא: אבל יחד עם זאת אי אפשר להתעלם מחוסר העשייה שהיה כאן בשנה האחרונה וכן אני קוראת מכאן גם לשרה לשוויון חברתי וגם למזכיר הממשלה, זאת החלטת ממשלה גברתי, זה לא עניין של שר כזה או שרה אחרת.

עליזה לביא: יש החלטה, זאת החלטת ממשלה, התחייבנו ליישם תקציב מגדרי במלואו עד 2018 ולא ייתכן שאנחנו נימצא במקום הזה וצריך מחר להתחיל לראות איך מיישמים את ההנחיות.

עליזה לביא: את יודעת מה, התקציב הזה לא בטוח שיהיה פה באמת לשנתיים הקרובות ואני עוצרת כאן.

<גיא טל - טייטלבאום: יש לי שאלה עקרונית.

עאידה תומא סלימאן: בבקשה, שאל.

<גיא טל - טייטלבאום: כתוב שזה בעצם ועדה לשוויון מגדרי אבל לפני השוויון המגדרי יש בעצם קידום מעמד האישה.

<גיא טל - טייטלבאום: האם יש גם ועדה לקידום מעמד הגבר - - -

עאידה תומא סלימאן: אדוני, שנייה, שנייה, לא, לא, לא, אני מבקשת - - -

<גיא טל - טייטלבאום: איפה מורגש החוסר איזון באמת - - -

עאידה תומא סלימאן: אני מבקשת, קודם כל, ואני מבקשת לעצור את הצילום, לא ביקשת רשות, אנחנו משודרים שידור ישיר אבל אני מבקשת, אני רוצה לדבר לבני אדם, לא למצלמות.

עאידה תומא סלימאן: אני מנסה לנהל דיון על תקצוב מגדרי.

עאידה תומא סלימאן: דיון רעיוני עכשיו שעומדות מאחוריו כל מיני אידיאולוגיות או חוסר מידע על אי שוויון שקיים בחברה אשמח לנהל אבל לא יכולה לקחת מהזמן של הוועדה בדיון כזה.

<גיא טל - טייטלבאום: אבל האם קידום תקציב למעמד מסוים או מגדר מסוים לא בעצם יוצר חוסר שוויון - - -

עאידה תומא סלימאן: אין לך זכות דיבור.

<גיא טל - טייטלבאום: אין לי זכות דיבור?

עאידה תומא סלימאן: עכשיו כן.

<גיא טל - טייטלבאום: מה זאת אומרת?

<גיא טל - טייטלבאום: למה אין לי זכות דיבור כשביקשתי שאלה.

עאידה תומא סלימאן: ביקשת שאלה, שאלת שאלה, עניתי לשאלה, לא נתתי לך שוב זכות דיבור, ככה זה הולך בוועדות אם אתה לא יודע.

עאידה תומא סלימאן: ובינתיים אני באמת - - -

<גיא טל - טייטלבאום: אני אמור להרגיש נחות כאילו, אני אמור להרגיש שכאילו לא נותנים לי - - -

עאידה תומא סלימאן: תשמע, הרגשות שלך זה עניין שלך, אני בינתיים התייחסתי מאוד בכבוד ואני לא מוכנה שתבזבז את הזמן של הוועדה בגלל שיש לך אג'נדה ומצלמה - - -

<גיא טל - טייטלבאום: חברת הכנסת - - -

עאידה תומא סלימאן: אני מבקשת ממך שתתן לי לנהל את הדיון אחרת אני אצטרך באמת לנהל אותו לא כפי שאני אוהבת לעשות.

<גיא טל - טייטלבאום: וזה מה זה - - -

עאידה תומא סלימאן: ומה זה, תיכף תראה אם תמשיך ככה, אני מאוד מבקשת, אל תקח את זמן הדיבור של כל האנשים מדיון מאוד חשוב.

<גיא טל - טייטלבאום: אני שואל שאלה ואת מאיימת עליי.

עאידה תומא סלימאן: נו באמת.

עאידה תומא סלימאן: אתה יודע מה אני לא מאיימת כי אתה תיכף תצא מפה על ידי הסדרנית ואני לא אמשיך לאיים אני כן אעשה.

עאידה תומא סלימאן: אני מבקשת ממך לעצור אתה לא בזכות דיבור, תודה.

עאידה תומא סלימאן: אני לצערי הרב קיבלתי עכשיו הודעה מנציגת הרשות לקידום מעמד האישה ממשרד לשוויון חברתי האחראים על נושא תקצוב מגדרי שכנראה התבלבלו מבחינת התאריך וכנראה הבלבול הוא לא רק בתאריך ואני מאוד מצרה וכועסת על זה שדיון חשוב כזה לא טורחים להגיע אליו.

עאידה תומא סלימאן: אני מבקשת מנציגות מרכז אדווה, הגשתן נייר עמדה, יעל חסון, בבקשה גברתי.

<יעל חסון: תודה רבה.

<יעל חסון: אני לא אאריך בדברים מעבר למה שאילנית כבר דיברה עליו ומעבר למה שאמרתן.

<יעל חסון: אני כן רוצה להגיד כמה דברים.

<יעל חסון: קודם כל אנחנו לא היינו מעורבות השנה בגלל לוח הזמנים הקצר שהזכרת, אנחנו לא היינו מעורבות השנה בליווי המשרדים כמו שכן היינו בשנה קודמת בתקציב הקודם - - -

עאידה תומא סלימאן: ב-2017 - - -

<יעל חסון: ב-2017 ו-2018 ליווינו את המשרדים באיזשהו פיילוט - - -

עאידה תומא סלימאן: לא, אני לא שואלת על ליווי בהכנת התקציב אז.

עאידה תומא סלימאן: אני מדברת לאורך שנת 2017, אני יודעת שאתם הייתם המלווים של המשרדים מבחינת המשרד, האם עשיתם איזשהי פעילות, עבודה מול המשרדים ב-2017?

<יעל חסון: לא.

עאידה תומא סלימאן: למה?

<יעל חסון: עיקר העבודה הסתכמה בהגשת הצעת התקציב של 2017-2018 ומאז בעצם ההתקשרות הסתיימה - - -

עאידה תומא סלימאן: אפשר לדעת מתי זה מאז?

<יעל חסון: אחרי שהוגש התקציב למעשה.

<יעל חסון: אחרי דצמבר שנה שעברה, אחרי שהוגש התקציב.

עאידה תומא סלימאן: 2016?

<יעל חסון: כן 16'.

עאידה תומא סלימאן: מדצמבר 2016 בעצם לא הייתה פעילות, לפחות שלכם, כזכיינים בליווי.

עאידה תומא סלימאן: אתם הייתם ה- - -

<יעל חסון: כזכיינים בליווי, בדיוק.

<יעל חסון: ההתקשרות נעשתה עכשיו מחדש, צריך להגיד את זה, אבל בגלל, שוב, לוח הזמנים החריג השנה בהגשת התקציב אנחנו לא היינו מעורבות השנה וראינו את התקציב כמו שכולם ראו אותו כשהוא עלה לאתר של אגף תקציבים.

<יעל חסון: אנחנו כן מתכוונות בשיתוף הרשות למעמד האישה לעשות כנס למנכ"לים ולגזברים במשרדי ממשלה, אנחנו כן חושבות שצריך לגייס את המנכ"לים לתהליך הזה.

עאידה תומא סלימאן: מי עושה את הכנס?

עאידה תומא סלימאן: אתם כמרכז אדווה?

<יעל חסון: הרשות למעמד האישה תעשה אותו, אנחנו נסייע מבחינת ידע מקצועי.

<יעל חסון: וזה נכון שיש בתוך התכנית לשנה הבאה או למהלך השנה הקרובה רעיון לעשות הכשרות אישיות ומותאמות לכל אחד מהמשרדים.

<יעל חסון: אני כן רוצה להגיד משהו ספציפית לגבי איך שנראה הניתוח.

<יעל חסון: ניתוח מגדרי של תקציב, צריך להגיד, זה לא מטרה בפני עצמה.

<יעל חסון: החשש הגדול שלנו זה שזה יהפוך להיות פרוייקט טכני, זה מאוד יפה לראות את הנתונים הסטטיסטיים שנה אחרי שנה אבל זה לא העניין.

<יעל חסון: המטרה של הדבר הזה זה לחשוף דפוסים של אי שוויון ואחר כך לתקן אותם.

<יעל חסון: ואני חושבת שזה הדבר שהכי הכי חסר בכל הניתוחים של כל המשרדים, אין הסברים לפערים שנמצאו כבר שנה שנייה ושלישית בחלק מהמשרדים.

<יעל חסון: זאת אומרת, זה שיש פער, אוקיי, ראינו, ואין שום תכנית אופרטיבית לתיקון שלהם.

<יעל חסון: וזה בעצם מה שהיינו מצפות כצעד הבא ובעצם זה מה שנמצא על האג'נדה שלנו מבחינת ליווי להבא של המשרדים, לשבת עם כל משרד על איזשהי תכנית אופרטיבית של תיקון, לפחות של חלק מהדברים שנמצאו עד עכשיו.

עאידה תומא סלימאן: עד כמה שזכור לי אתן גם חברות בוועדת ההיגוי.

<יעל חסון: אנחנו לא חברות רשמיות בוועדת היגוי, אנחנו באות לישיבות שלה כשהן מתקיימות אבל הן לא התקיימו הרבה זמן.

עאידה תומא סלימאן: הייתן מוזמנות לאחרונה - - -

<יעל חסון: בשנה האחרונה לא הייתה ישיבה.

עאידה תומא סלימאן: אוקיי, לא הייתה ישיבה, תודה רבה.

עאידה תומא סלימאן: אני מבינה שנציגת משרד הפנים, תמי, נמצאת, אנחנו בזמנו העלינו את הבעייתיות הקיימת שמשרד הפנים התקשה אז בלנתח את התקציב וההסבר היה שרוב התקציב של משרד הפנים מחולק לרשויות המקומיות ושם אי אפשר לעשות את הניתוח.

עאידה תומא סלימאן: בזמנו אני נפגשתי עם יושב ראש מרכז השלטון המקומי, מר ביבס, וגם נפגשתי עם המנכ"ל של משרד הפנים ושניהם התחייבו, באתי ברעיון של לעשות פיילוט, לקחת כמה מהרשויות המקומיות, כן לבדוק שיהיה פיילוט מייצג, דיברנו על עשרה, קיבלנו החלטה שאכן תריצו את התכנית.

עאידה תומא סלימאן: אני באמת מעוניינת לשמוע איפה זה עומד ואיך אתם מתכוננים לעשות את זה.

<תמי נאסה: בחודשיים האחרונים אנחנו בעצם עובדים במסגרת צוות בשיתוף רשויות מקומיות ובנינו איזשהי תכנית על פיה ינותח התקציב במסגרת הפיילוט.

<תמי נאסה: הגדרנו שמונה רשויות שיכנסו לפיילוט שהן בתמהיל שונה גם מבחינת המעמד המוניציפלי, גם מבחינת הגודל.

<תמי נאסה: יש גם רשות מיעוטים.

<תמי נאסה: אנחנו בעצם עכשיו אחרי שגיבשנו את התכנית וניתחנו פרטנית מול שתי רשויות את ההתכנות ואת היכולת להשיג את הנתונים אנחנו יוצאים לדרך בשמונה הרשויות.

<תמי נאסה: כרגע אנחנו עובדים פרטנית מול עיריית ראשון לציון וחוף השרון ועתידות להכנס גם בני ברק, באר שבע, יהוד מונוסון, גני תקווה, קצרין וחורפש, זה כרגע הרשויות שנבחרו על ידי - - -

עאידה תומא סלימאן: אין אף עיר ערבית בעצם.

עאידה תומא סלימאן: חורפש זה כפר וזה כפר קטן.

<תמי נאסה: נכון, זה כפר, זה מועצה מקומית.

<תמי נאסה: את מעוניינת ש- - -

עאידה תומא סלימאן: אנחנו דיברנו שכן, יהיו בין הגדולים גם עירייה כך שנוכל גם לעשות איזשהי השוואה מסויימת.

עאידה תומא סלימאן: קודם כל אני מברכת על זה שלקחתם את זה ברצינות, הקמתם את הוועדה, הוועדה היא בתוך המשרד או שגם בשיתוף פעולה עם המשרד לשוויון חברתי או הרשות בעצם?

<תמי נאסה: הוועדה כוללת נציגים שלנו מהמשרד ונציג מהמשרד לשוויון חברתי.

<תמי נאסה: וכמו שאמרתי, נציגות מרשויות מקומיות שאיתן במסגרת השבת הזה נעשתה חשיבה על המתודולוגיה ואנחנו נרחיב ונוסיף את יתר הרשויות.

עאידה תומא סלימאן: אני מבינה שמרכז אדווה, אתן חזרתן, יש התקשרות חדשה איתכן כמייעצות ל - - -

<יעל חסון: כן.

עאידה תומא סלימאן: אני חושבת שכדאי מאוד להעזר אם כבר הרשות קיבלה או התקשרה עם מרכז אדווה הידע שיש להן בנושא הוא ידע רב וכדאי מאוד לקבל אותו.

עאידה תומא סלימאן: יש לו"ז?

<תמי נאסה: כן, אנחנו מצפים לקבל את תוצאות הפיילוט בשתי הרשויות שדיברתי עליהן, ראשון לציון וחוף השרון, אחרי פסח.

<תמי נאסה: ובהתאם לתוצאות אנחנו נמשיך הלאה עם יתר הרשויות, נפיק לקחים כמובן ואז נמשיך הלאה.

עאידה תומא סלימאן: האם יש צפי נגיד שעד יוני אתם תסיימו את זה?

עאידה תומא סלימאן: יש איזשהו טווח זמן שאתם מדברים עליו?

<תמי נאסה: כן, אנחנו בשאיפה כן לסיים את זה תוך, שוב, אחרי פסח אנחנו נשב ונפיק לקחים ומשם עוד בערך חודשיים.

עאידה תומא סלימאן: אוקיי, אז אנחנו מצידנו כוועדה נשמור על קשר וננסה לברר גם את הקשיים שעומדים בפניכם ואיך זה הולך עם הרשויות.

עאידה תומא סלימאן: אני מאוד שמחה לראות שאת אופטימית שאת רוצה תוך חודשיים אחרי פסח כבר לסיים עם הרשויות המקומיות, אני מאוד מקווה שזה מה שיקרה.

<תמי נאסה: לא, אנחנו עוד פעם, אמרתי שנראה איך זה עובד בראשון לציון, הם כבר עובדים על זה בערך חודש וחצי.

<תמי נאסה: אם הם יביאו נתונים תוך חודשיים אז אין שום סיבה שזה לא ייצא ביתר הרשויות, אבל יכול להיות שכן יהיו עיכובים, אבל אנחנו עובדים על זה בנחישות.

עאידה תומא סלימאן: תודה רבה.

עאידה תומא סלימאן: אני מאוד שמחה, כפי שאמרתי, שאנחנו לא נרפה ואנחנו לא מתייאשות, אנחנו פונות והנה התוצאות גם כן.

עאידה תומא סלימאן: להערתך יעל, בעניין שזה לא מטרה בחד עצמה, באמת אנחנו ככה מתייחסים לנושא הזה ואני אמרתי את זה בכל הדיונים הקודמים.

עאידה תומא סלימאן: זה כלי וכלי שיכול לשרת אותנו או כלי שיכול להפוך למן הרגשה טובה שהנה עשינו את הדברים בצורה טכנית ביותר ולא למדנו ולא הפקנו לקחים.

עאידה תומא סלימאן: אני חושבת שאחת המטרות העיקריות שצריכות לעמוד מולנו עכשיו זה קודם כל להחזיר, להפעיל את המכונה מחדש.

עאידה תומא סלימאן: לא יכול להיות ששנה שלמה כאשר אנחנו יודעים שאנחנו עומדים מול תקציב אשר יסתיים ב-2018 ועדת ההיגוי של התקצוב המגדרי, לצערי הרב, אני שומעת שהיא לא התכנסה ועד כמה שידוע לי היא לא התכנסה ואני אנסה לברר את זה ברגע שיהיו לי תשובות מהמשרד לשוויון חברתי שאמון על הנושא הזה.

עאידה תומא סלימאן: אנחנו רוצים שהמשרדים השונים ומי שעומד בראש המשרדים האלה יתחילו להפנים את הצורך בניתוח הזה לא בכדי שייעשה ולא בכדי ללמוד איך עושים את זה אלא לעבור הלאה לאיך מקדמים שינוי אמיתי שיסגור את הפערים.

עאידה תומא סלימאן: ולא יכול להיות שנישאר במצב של צילום תמונה, אנחנו רוצות לעבור כבר לשינוי התמונה הקיימת.

<קריאה: יש אפשרות ל - - - אני רוצה - - -

עאידה תומא סלימאן: את נרשמת לדיון?

עאידה תומא סלימאן: אז הנה, אני עוברת על השמות הרשומים ואני אתן זכות דיבור.

עאידה תומא סלימאן: מיכל פנט פלג מנשים עושות שלום.

<מיכל פנט פלג: נעמי רגב תדבר במקומי.

<נעמי רגב: שלום, מיכל ביקשה ממני שאני אדבר במקומה, אני גם מנשים עושות שלום.

עאידה תומא סלימאן: ברוכה הבאה, בדרך כלל אם מוותרים על זכות דיבור לא מעבירים אותה הלאה, אבל בסדר, אין לי שום בעיה, בבקשה גברתי.

<נעמי רגב: קודם כל אני רוצה לברך על העלאת הנושא והדיון בו והועלו פה דברים על תכנית אופרטיבית וצעדים מעשיים.

<נעמי רגב: ואני רוצה להרחיב נקודת מבט ולהזכיר ולהתייחס להחלטת הממשלה 2331 מדצמבר 14' שהיא בעצם קראה לגיבוש תכנית פעולה כוללת לשוויון מגדרי בראשות מנהלת הרשות לשוויון האישה ובסיוע המטה הכלכלי חברתי, תכנית פעולה כוללת לייצוג נשים ממגוון קבוצות האוכלוסייה במגוון הציבורי, גם הפרטי, בדגש על מוקדי קבלת החלטה.

<נעמי רגב: כשהתכנית הזו תיושם - - -

עאידה תומא סלימאן: עדיין לא - - - הטמעה חשיבה מגדרית שזה לא רק ייצוג, זה אפילו יותר רחב מזה.

<נעמי רגב: נכון מאוד וזה בדיוק מה שהתכוונתי להגיד.

<נעמי רגב: התכנית היא בעצם להטמעת חשיבה מגדרית, לשינוי כל התרבות הארגונית, שינוי תודעה, שינוי שפה.

<נעמי רגב: וכאשר הדברים האלה ייושמו באופן יותר מלא באופן טבעי זה יביא להעצמה נשית וזה יביא להגברת השוויון המגדרי יותר.

<נעמי רגב: זה מה שרציתי להעיר.

עאידה תומא סלימאן: אולי כדאי רק להזכיר שעדיין לא הוקמה הוועדה הזו מאז ולא דנה אפילו דיון אחד.

עאידה תומא סלימאן: כדאי לציין את זה.

עאידה תומא סלימאן: תודה.

עאידה תומא סלימאן: מרים זלקינד משדולת הנשים.

<מרים זלקינד: תודה רבה, מזל טוב.

עאידה תומא סלימאן: תודה.

<מרים זלקינד: אני מאוד שמחה על הדיון הזה, דיון חשוב, קצת מצטערת שלא יהיה כמו בשנים עברו את הניתוח של כל משרד ומשרד כי זה מאפשר בכל זאת יותר התעמקות בתקציבים, תמונה יותר ברורה - - -

עאידה תומא סלימאן: לצערי הרב אתם יודעים את הלו"ז המאוד לחוץ שהגישו בו את הצעת התקציב הזו ואני לא הייתי בטוחה שיתאפשר לנו, גם הלו"ז של הוועדה תפוס עד סוף המושב אבל אנחנו נמשיך, במקרה שנמשיך להתכנס ולהיות פה, אנחנו נמשיך לעסוק אחר כך בנושא הזה.

<מרים זלקינד: מקווה מאוד.

<מרים זלקינד: אני מצטרפת למה שיעל אמרה שכמובן הניתוח עצמו הוא לא המטרה אלא התיקון והשיפור והעמידה על הבעיות באופן שצופה פני עתיד.

<מרים זלקינד: גם לנו מן הסתם בגלל לוח הזמנים המאוד מאוד קצר שהיה האפשרות לדבר באופן רוחבי יותר דיי הצטמצמה.

<מרים זלקינד: אבל אני כן רוצה להאיר כמה נקודות שבהן השדולה עוסקת באופן שוטף וקשורות כמובן לתקציב.

<מרים זלקינד: דבר ראשון זה היועצות לקידום מעמד האישה ברשויות המקומיות, נשים שהתפקיד החשוב שלהן בהטמעת חשיבה מגדרית שדיברנו עליה כאן ובשינוי בשטח של מה שקורה עם נשים ועם שוויון מגדרי מאוד מאוד חשוב ועדיין יש המון רשויות, אנחנו לא יודעות מספר מדוייק, שבהן אין יועצות.

<מרים זלקינד: ומה שיותר בעייתי זה שאין תקצוב לפי תקנים וזאת הסיבה שאנחנו לומדות שגם המשרד לשוויון חברתי וגם משרד הפנים בעצם לא מצליחים לאייש את המשרות החשובות האלה ושום דבר לא מתרחש עם זה כבר שנים וככה מגיעות מדיי שבוע לשדולה, ואני בטוחה גם לארגונים נוספים, תלונות ובקשות לסייע לרשויות שפשוט נמצאות תקופות ארוכות מאוד ללא יועצות.

<מרים זלקינד: דבר שני זה כמובן, אנחנו דיברנו על זה גם מול השר בנט לפני כמה ימים בוועדת החינוך, בוועדת הבריאות, על כך ששוב נדחה התקצוב והקמה של המועצה לגיל הרך.

<מרים זלקינד: מועצה שיכולה לסייע מאוד לנשים עובדות, לילדים, לתת פתרונות לנושא של ילדים עד גיל שלוש שכיום אין לנו פתרון עבורם ושכמובן זה משפיע יותר מכולם על נשים.

<מרים זלקינד: באותו עניין, אך בעניין מעט אחר זה שהשנה עבר בתקציב הסעיף שדוחה בפעם השמינית את היישום של חוק יום חינוך ארוך שההשפעה שלו כמובן על יכולת התעסוקה של נשים, על החינוך של הילדים שלנו היא שוב עצומה.

<מרים זלקינד: אז צריך לדבר גם על מה שיש בתקציב אבל גם על מה שאין בו ועל ההחלטות שנדחות בו ללא הרף ולתת על כך את הדעת.

<מרים זלקינד: תודה.

עאידה תומא סלימאן: תודה רבה.

עאידה תומא סלימאן: אני חושבת שחלק מהדברים שאמרת מתייחס גם לעובדה שהציגה אילנית מהממ"מ שלא נותחו התוספות התקציביות.

עאידה תומא סלימאן: כלומר, מעניין מאוד אם נעשה פעם ניתוח מגדרי לתוספות התקציביות שנכנסות למשרדים השונים ואיך הם מנוצלים, מה תהיה התמונה שם.

עאידה תומא סלימאן: כי חלוקה זו או אחרת, הרי דחייה או הבאת החוק מחדש לדחייה ליישומו זה מעיד על אג'נדה מסויימת וזה מעיד על סדר יום מסויים.

עאידה תומא סלימאן: כדאי מאוד, אם עושים את הניתוח של התוספות אנחנו נוכל לדעת גם עד כמה אנחנו כנשים או העניין של שוויון מגדרי עומד על סדר יומם של המשרדים השונים מבחינה עתידית, וזה מה שרצינו לדאוג לו, שהניתוח יהיה עתידי ולאו דווקא רטרואקטיבי לאחר שכבר אין מה לעשות איתו.

עאידה תומא סלימאן: הרי אם מנתחים רטרואקטיבי, מנתחים לשנה שעברה, זה כבר חלב שנשפך, אי אפשר לתקן אותו אם לא לומדים ממנו.

עאידה תומא סלימאן: ואפשרנו את הניתוח בדיעבד כדי ללמוד ממנו וליישם אותו הלאה.

עאידה תומא סלימאן: אבל רק ללכת אחורה ולנתח אחורה זה כבר באמת הפך למן תרגיל כזה טכני שסתם עושים אותו כי יש לנו החלטת ממשלה שצריכים איכשהו לעמוד קרוב ליישום שלה.

עאידה תומא סלימאן: אבל צריך ללכת יותר קדימה.

עאידה תומא סלימאן: ליאת תמיר, יועצת ראש העיר קריית אונו למעמד האישה, בבקשה גברתי.

<ליאת תמיר: צהריים טובים, זה חלק מהתפקידים, כל יועצת יש לה כמובן תפקידים נוספים, זה לא התפקיד היחיד.

<ליאת תמיר: אני רוצה להגיד שני דברים.

<ליאת תמיר: אחד, מרכז אדווה, את ציינת שאתם תקיימו כנס למנכ"לים וגזברים בנושא של תקציב מגדרי.

<ליאת תמיר: לנו היועצות ישנה חשיבות מאוד גדולה לעצב מדיניות ולא להיות אמרגניות של אירועים אז לכן יש חשיבות לשים דגש ולזמן גם אותנו לכנס מהסוג הזה.

<ליאת תמיר: כי בסופו של דבר אנחנו מאוד נרצה להטמיע ולקדם את הנושא הזה.

<ליאת תמיר: דבר נוסף, שדולת הנשים ככה נגעה בנושא שלנו כיועצות.

<ליאת תמיר: לרשויות אין שום תקציב בניגוד מהמשרד לביטחון פנים שאני מנהלת תכנית עיר ללא אלימות אז המשרד לביטחון פנים מעביר תקציב לשכר שלי וכיועצת הרשות לא מקבלת שום תקציב על זה.

<ליאת תמיר: זאת אומרת, זה תקציב שהוא התנדבותי בסופו של דבר כי אין תקציב ליועצת, לשכר שלה - - -

עאידה תומא סלימאן: כדאי להגיד שאפילו לפי החוק הם חייבים לתת תוספת מבחינת דרגה - - -

<ליאת תמיר: זה על חשבון הרשות.

<ליאת תמיר: המשרד לשוויון חברתי לא מעביר שום תקציב לשכר של היועצות.

<ליאת תמיר: מנהלת תכנית עיר ללא אלימות, אני גם מנהלת תכנית, המשרד לביטחון פנים מעביר תקציב לשכר שלי.

<ליאת תמיר: יועצת למעמד האישה בכל הרשויות זה בעצם תפקיד התנדבותי.

<ליאת תמיר: בנוסף, אני גם הממונה למניעת הטרדות מיניות בקריית אונו ואלה תפקידים שלא מתוקצבים.

עאידה תומא סלימאן: אני חייבת להגיד שאפילו כאשר עבדתי מאוד קשה כדי להשיג תקציב של 5 מיליון כל שנה למשרד לשוויון חברתי כדי למנות יועצות בתקן באוכלוסייה הערבית עד עצם היום הזה אני נאבקת למרות ההצהרה המאוד חגיגית שהייתה על התכנית הזו וקבלת התכנית הזו.

עאידה תומא סלימאן: עד עצם היום הזה אני נאבקת, אין אפילו תקן אחד למרות שמשרד הפנים בישיבה עם המנכ"ל הסיר את כל החסמים שעלולים לעמוד מול התכנית הזו, עדיין לא התבצעה התכנית לצערי הרב.

<ליאת תמיר: עוד שאלה, לגבי הפיילוט שמשרד הפנים עושה במספר רשויות אז אני רואה שבקעת אונו יש לנו נציגות יפה, מכוון שאני לא יודעת איך נעשה הפיילוט השאלה שלי אם יש יועצות שהן שותפות לפיילוט או שזה נעשה רק ברמת גזבר ומנכ"ל.

<תמי נאסה: אין יועצות.

<ליאת תמיר: חבל.

<תמי נאסה: אנחנו נקח את זה - - -

<ליאת תמיר: אז אני אומרת שבסופו של דבר - - -

<תמי נאסה: אנחנו כרגע בונים את זה, ההערות האלה חשובות.

<ליאת תמיר: אז לכן יש ועדה כדי שאנחנו נעלה סוגיות משמעותיות וחשובות.

<ליאת תמיר: ובאמת אני רואה שהתפקיד של היועצת דיי נדחק.

<ליאת תמיר: זאת אומרת, אין אפילו, את מבינה, לא לוקחים את זה חלק מהאג'נדה שצריך לזמן יועצות ויושבות כאן נשים בשולחן גם ממרכז אדווה והכנס פונה לגזברות ומנכ"לים.

<קריאה: אנחנו עובדות צמוד עם היועצות.

עאידה תומא סלימאן: אני לא חושבת שקיימת טעות בלפנות לגזברים ולמנכ"לים.

עאידה תומא סלימאן: אני רוצה שיפנו כי בסופו של דבר המנכ"ל הוא זה שדוחף הוא זה והגזבר הוא זה שמבצע והוא יודע בדיוק מה קורה.

עאידה תומא סלימאן: אני רוצה שכן, אם דיברנו על הטמעת חשיבה מגדרית אז זה אחד מהתהליכים שצריכים לקרות.

עאידה תומא סלימאן: אבל זה לא בא במקום שאתן כיועצות תהיו חלק מהתהליך.

עאידה תומא סלימאן: ואני שמחה שנציגת משרד הפנים כבר לקחה ורשמה את ההערה הזו ואכן אני מקווה שאתן תעבדו שיהיו חלק מהתהליך הזה.

<ליאת תמיר: אז באמת ההבהרה היא זה לא במקום אלא בשותפות וביחד.

<ליאת תמיר: זהו, ושיהיה באמת בהצלחה ושנראה תוצאות.

עאידה תומא סלימאן: תודה רבה.

עאידה תומא סלימאן: אני רוה שלא נרשמו לי עוד - - - כן אדוני, בבקשה.

<נס מי-פז: נס מי-פז מעמותת הקשבה.

<נס מי-פז: למעשה זה התנועה לקידום שוויון בהורות.

<נס מי-פז: אני רוצה אולי כמה דברים ממש קצרים.

<נס מי-פז: אני ממליץ אולי לצרף מעבר ליועצות בנושא של קידום מעמד האישה וזה אולי גם לקחת יועצים ואני אומר בתור אחד שהיה ממונה על נושא של הטרדות מיניות בחברת הייטק.

<נס מי-פז: בנוסף לתפקידים אחרים, דרך אגב, זה הוטל עליי בהתנדבות גם כן אז אני מבין בהחלט על מה את מצירה כי אין לך הרבה יותר מדיי משאבים כדי לטפל בזה.

<נס מי-פז: אז זה בהחלט נכון.

<נס מי-פז: יועצים זה דבר נכון.

עאידה תומא סלימאן: יועצים למה?

<נס מי-פז: ברשויות המקומיות שיש יועצות לנושא של קידום מעמד האישה אז גם יועצים יכולים לבוא בחשבון, זה גם כן חלק מהשוויון - - -

עאידה תומא סלימאן: יועצים לקידום מעמד האישה?

<נס מי-פז: בהחלט, למה לא?

<נס מי-פז: אנחנו יושבים פה נשים וגברים.

<קריאה: לפי החוק זה - - -

עאידה תומא סלימאן: אני יודעת.

<נס מי-פז: ואני רוצה להגיד לך שאני תומך מלא בכל הנושא הזה, אין ספק בכלל, להיפך - - -

עאידה תומא סלימאן: אני רק שאלתי שאלת הבהרה.

עאידה תומא סלימאן: בבקשה.

<נס מי-פז: כמו שאנחנו עושים בנושאים אחרים גם כן אני חושב שצריך לבוא לידי ביטוי הנושא גם שברגע שרוצים לקדם את הנושא של מעמד האישה צריך לדעת גם לשחרר בקצה אחר כי להחזיק בקצה אחד ולרצות למשוך בקצה אחר זה קצת איפשהו כך סותר.

<נס מי-פז: אז יש גם דברים שבהם למעשה גברים לא מופלים לטובה, אלא הפוך, מופלים לרעה.

<נס מי-פז: אז כן יש מקום להביא את המצב הזה, זה ייצור מצב יותר של, אני חושב שאפילו תחושה של איזון, של פוליטיקלי קורקט ולא רק איזה מצב שאולי יש תחושה שאולי חלק מהמשתתפים פה ביטאו של רק רצון להוביל רק בכיוון אחד, אלא זה כיוון אחד של כולנו, קידום, שיהיה לנו שוויון מגדרי.

<נס מי-פז: תודה.

עאידה תומא סלימאן: תודה.

עאידה תומא סלימאן: אני קודם כל רוצה להודות לממ"מ על המסמך המקיף שהכנתם - - -

<מיכל לזרוביץ': אפשר להוסיף משהו?

עאידה תומא סלימאן: בבקשה.

<מיכל לזרוביץ': מיכל מנציבות שירות המדינה מהאגף לשוויון מגדרי.

<מיכל לזרוביץ': כן רציתי להגיד בנוגע ליועצות וכן לחלוק שכן נעשו במשרדים הרבה מאוד מהלכים בנושא של קידום חשיבה מגדרית, זה תהליכים שלוקחים הרבה זמן.

<מיכל לזרוביץ': שינוי תרבות ארגונית, שפה, זה לא תהליכים שקורים ביום אחד.

<מיכל לזרוביץ': לא חושבת שגם אם יש דברים שעדיין לא נעשו לא אומר שלא נעשה שום דבר.

<מיכל לזרוביץ': לגבי יועצות אני רציתי להגיד שבשירות המדינה יועצות זה נוסף על תפקיד גם אבל שהן בדרגה נוספת אני חושבת שיש משמעות לכוח של התפקיד הנוכחי לפעמים אבל כמובן צריך לתת גם תגמול על עבודה רבה מאוד שנעשית על ידי היועצת ואני מסכימה עם השיתוף ושצריך את השיתוף של היועצות בכל המהלכים האלה שהמשרדים עושים כיוון שהם בעצם, אפרופו, איך מטמיעים את הסיפור הזה, זה חלק מהמדיניות שמגבשים בנציבות שירות המדינה שהשגרירות שלה זה שיהיה בכל משרד נציג שמביע את הקול הזה ורואה במשקפיים האלה ואומר את הדברים האלה ומביאה אותם אל השולחן.

<מיכל לזרוביץ': כמו שאמרת, יש את הבחינה, אמנם זה לא הבחינה המגדרית של התקציב, אבל כן הבחינה של השכר - - -

עאידה תומא סלימאן: זה אחד מהפרמטרים.

<מיכל לזרוביץ': הממונות אכן לא התעסקו בבחינה המגדרית של התקציב ואני כן מבינה גם מאדווה וגם מהרשות לקידום מעמד האישה שזה משהו שעומד על שולחנם לביצוע בכנס לסמנכ"לים ועשייה שהיא כן לעבוד עם כל משרד ולעשות איתו את ה- - - אני יודעת שהם עשו פעולות בנושא הזה גם אם זה לא נמצא כרגע, התהליך לא הגיע לסיום שלו.

<מיכל לזרוביץ': אני יודעת שהם שיתפו אותנו במהלכים שהם מתכננים לעשות בטווח זמן הקצר - - -

עאידה תומא סלימאן: מתכננים, כן.

<מיכל לזרוביץ': מתכננים וכבר נמצאים בתוך תהליכי עשייה, לא משהו שהוא נמצא לעוד כמה שנים.

<מיכל לזרוביץ': זהו, אני רוצה להגיד שאני מצטרפת אליך כן בשפה שאנחנו כן מנסים להוביל ולעשות שינוי שפה של לדבר על הורות וכן כדי שנשים יוכלו לעשות, אנחנו צריכים לדבר על הורות שוויונית שבה לשני בני הזוג הם גם שותפים מלאים ואז גם שני בני הזוג יכולים להתפתח בקריירה שלהם בכל מקום שירצו לכל מקום שירצו להגיע.

<מיכל לזרוביץ': אני חושבת שעדיין צריך להכיר בזה, ולא סתם יש פה ועדת כזאת ש- - - צריך להכיר בזה שעדיין נשים יש עוד הרבה הרבה פערים שהן צריכות להגיע או להשלים אותן, להגיע למקומות האלה, לפני שאנחנו נדבר, עם כל הכבוד, גם על אפליה של גברים.

עאידה תומא סלימאן: אוקיי, תודה.

עאידה תומא סלימאן: תודה רבה.

עאידה תומא סלימאן: למרות שאני, את האמת ,אני מכבדת את כל ההערות שנתת אבל אני הייתי רוצה לשמוע את ההערות האלה ממי שהיה צריך לדווח לוועדה וזה כמובן לדווח על מה שהרשות עושה ומה שהמשרד לשוויון חברתי עושים אני צריכה לשמוע מנציגים של המשרדים האלה ולא ממישהו אחר.

עאידה תומא סלימאן: עובדה שבשנה שעברה לא נעשה כלום בנושא של תקציב מגדרי.

עאידה תומא סלימאן: ואני חייבת להגיד דבר אחד- - - מה קורה היום?

<אושרה לרר שייב: כי היא דיברה אז יש לי מה להוסיף, פתאום נזכרתי.

עאידה תומא סלימאן: מעניין שלקראת הסוף.

עאידה תומא סלימאן: בהנחיית קבוצות יש לזה משהו - - -

<קריאה: בטיפול פסיכולוגי 5 דקות ליד הדלת.

עאידה תומא סלימאן: נכון, לפני שסוגרים את המעגל.

עאידה תומא סלימאן: בבקשה.

<אושרה לרר שייב: קודם כל אני רוצה להצטרף לברכות, כבוד היושבת ראש, להולדת הנכדים שלך, הנכדה והנכד ושתגדלי אותם בנחת ושמחה - - -

עאידה תומא סלימאן: אתם לא תתנו לי לשכוח ולהתמקד בדיון אה?

<אושרה לרר שייב: לא.

עאידה תומא סלימאן: תודה.

<אושרה לרר שייב: שתגדלי אותם בשמחה ונחת בשמחה שוויונית שנותנת הזדמנויות שוות מתוך מקום של צדק וחמלה ואהבה לאנשים.

<אושרה לרר שייב: אני רוצה לייצג קצת את מה שקורה אצלנו במשרד החינוך דווקא בגלל הדברים שנאמרו כאן כדי לתת דוגמה.

<אושרה לרר שייב: אנחנו כן עובדים ביחד.

<אושרה לרר שייב: זאת אומרת אני כן עובדת עם התקציבים על איזשהו ניתוח של התקציב המגדרי למרות שזה לא מחוייב מהתפקיד שלנו.

<אושרה לרר שייב: ומה שחסר לנו, ואת זה חשוב לי להבין, זה איזשהי תבנית, איזשהו תבנית ומבנה שיסביר לנו איך עושים סדר בכל הדברים האלה.

<אושרה לרר שייב: למשל, כשאני באה ואני אומרת שתכנית ניצנים שזה צהריי יום ותכנית החופש הגדול, הקייטנות, זה חלק מניתוח תקציב מגדרי כי זה מאפשר יותר לנשים וגברים, ובדרך כלל זה מאפשר ליותר נשים לצאת לשוק העבודה, אומרים לי, לא, המומחים שהתייעצנו איתם, זה לא קשור.

<אושרה לרר שייב: הכל - - -

עאידה תומא סלימאן: מי המומחים?

<אושרה לרר שייב: לא חשוב, אני לא רוצה להלשין.

עאידה תומא סלימאן: לא, השאלה מומחי מגדר או מומחי תקציב או מומחי תקציב מגדרי.

<אושרה לרר שייב: לא במשרד לא.

<אושרה לרר שייב: מי שהיה אמור להיות מומחה תקציב מגדרי כי אנחנו יש לנו את הדיונים שלנו כל הזמן בפנים.

<אושרה לרר שייב: אני נתתי בכוונה דוגמה מוקצנת שמי שעוסק בתחום המגדר זה ברור לו שזה בפנים.

<אושרה לרר שייב: אז מה שאני רוצה לבקש באמת, אנחנו רוצים לעשות את זה טוב ויש לנו ועדה מגדרית וניתחנו את התקציב בוועדה ועכשיו אנחנו נצא החוצה ופרסמנו מכרז יועצים כדי לעשות ניתוח עוד יותר עומק כי אנחנו באמת רוצים ללמוד את הנושא.

<אושרה לרר שייב: כי אנחנו לא כל כך מצאנו ואנחנו אומרים שאם לא מצאנו סימן שלא חיפשנו טוב.

<אושרה לרר שייב: איזשהו ייעוץ באמת מקצועי, ורשמתי לפניי שב-OECD יש חומר, ואני אלך לקרוא, אני אלך לחפש, משהו רציני, עמוק, שלא אומר באופן כללי ואחר כך כשאני יושבת אחד על אחד ואומרת אוקיי, מה, תגידו לי מה, ניתחנו הכנסות, ניתחנו הקצאות בתכניות לבנות.

<אושרה לרר שייב: מה מעבר לזה.

<אושרה לרר שייב: תודה.

עאידה תומא סלימאן: אוקיי.

עאידה תומא סלימאן: תודה רבה.

עאידה תומא סלימאן: אני חושבת שמה שהעלית בדיוק זה אחת מהכותרות שהתייחסה אליהם אילנית שזה עניין הקשיים.

עאידה תומא סלימאן: איך מבצעים את הניתוח של תקציב מגדרי ואיך מתייחסים לקשיים האלה.

עאידה תומא סלימאן: וועדת ההיגוי לניתוח תקציב מגדרי הייתה אמורה לספק את התשובות.

עאידה תומא סלימאן: הרי הם ביחד בנו איך עושים את הניתוח המגדרי וידענו מההתחלה שזה לא עונה על כל השאלות והוועדה הייתה צריכה להמשיך לשבת ולקבל את הקשיים האלה מהמשרדים, להעלות אותם, לדון בהם ולספק תשובות מקצועיות כולל התייעצות עם מה שקורה בעולם.

עאידה תומא סלימאן: בעולם קיימים דגמים שונים של ניתוח תקציב מגדרי ואפשר ללמוד ואפשר לצרף ולקחת מכל דגם מה שנוח.

עאידה תומא סלימאן: למשל כל הנושא של ניתוח תשתיות, האם תקציבי תשתיות, האם לחלק את זה שווה בשווה, לבוא ולהגיד הנשים הן 52% מהאוכלוסייה אז בטח הן משתמשות ב-52% מתקציב התשתיות.

עאידה תומא סלימאן: אני חושבת שזה לא בהכרח בצורה כזו חלקה, אפשר לעשות לעצמנו הקלות וללכת לפי זה.

עאידה תומא סלימאן: בגלל זה אנחנו אמרנו גם כן שדיונים עם מנכ"לים וחשבים הם גם חשובים כי הם אלה אנשי המקצוע שבונים את התקציבים, שיודעים איך בונים את התקציבים והם יכולים להעלות את השאלות ולפעמים גם לתת את התשובות ברגע שכן יהיה להם את המשקפיים האלה, המגדריות, שבוחנות את התקציב שהם עושים.

עאידה תומא סלימאן: לכן, חשוב מאוד כן לאסוף את הקשיים האלה ולנסות.

עאידה תומא סלימאן: וחבל, כלומר, אפילו ישיבה כזו היא אמורה לספק חלק מהנושאים לדיונים שאמורים להתקיים או בוועדת ההיגוי או ברשות או בקשר הזה עם מרכז אדווה שזכו במכרז להיות המלוות לתהליך הזה, וחבל, אנחנו לא נוכל לשכתב את הדיון הזה ולהעביר אותו.

עאידה תומא סלימאן: אני מאוד מקווה שהנציגות של מרכז אדווה כן יעבירו את זה כשתתקיים הישיבה הראשונה של ועדת ההיגוי לתקצוב מגדרי.

עאידה תומא סלימאן: רצית להתייחס, אני נותנת לך משפט או שניים ולא יותר כי אני רוצה לסכם את הדיון.

<גיא טל - טייטלבאום: אני בעד שוויון ובכלל כלל גברי המגדר הגברי בישראל וההורי גם אבהי בעד שוויון מגדרי מן הסתם, מ-א' עד ת' כולל.

<גיא טל - טייטלבאום: עצם העובדה שאין פה בעצם גם את האיש ליד האישה, על איזה שוויון מגדרי מדובר- -

עאידה תומא סלימאן: אני לא מבינה איזה איש.

<גיא טל - טייטלבאום: - - זאת אומרת, עצם העבודה לקידום מעמד האישה ולשוויון מגדרי בעצם פה יוצר את החוסר שוויון המגדרי הזה, זה מה שניסיתי להגיד גם בהתחלה.

<גיא טל - טייטלבאום: וחבל שכך כי אפשר לשלב כוחות ולהביא את זה לאיזון יחד.

<גיא טל - טייטלבאום: לא צריך להיות אחד - - - כמו שצחקתם או גיחכתם קצת כשנס מעמותת הקשבה הציע שגם יהיו יועצים גברים.

<גיא טל - טייטלבאום: למה לא?

<גיא טל - טייטלבאום: אנחנו חייבים לעבוד יחד- - -

עאידה תומא סלימאן: אדוני, קודם כל אני נתתי משפט או שניים כי חשבתי שזה תורם בדיוק לסיכום הישיבה הזו.

עאידה תומא סלימאן: אני מצטערת להגיד שהוועדה הזו קראו לה פעם הוועדה לקידום מעמד האישה ולא במקרה קראו לה את זה, כי כולם הבינו שמעמד האישה הוא לא מעמד שוויוני למעמד הגברים בחברה.

עאידה תומא סלימאן: באו והחליטו בקדנציה הקודמת להוסיף "לשוויון מגדרי".

עאידה תומא סלימאן: אז עכשיו מה?

עאידה תומא סלימאן: אנחנו צריכים לקידום מעמד הגבר והאישה ולשוויון מגדרי.

עאידה תומא סלימאן: הרי - - -

<גיא טל - טייטלבאום: בוודאי, השוויון המגדרי עם הגבר.

עאידה תומא סלימאן: אדוני אתה לא מתווכח איתי, עכשיו זה זמן דיבור שלי.

<גיא טל - טייטלבאום: זה דיון.

עאידה תומא סלימאן: לא זה לא דיון, עכשיו אני מסכמת כיושבת ראש הדיון ואולי אם תקשיב לי קצת תשמע גם מה שאני הולכת להגיד.

עאידה תומא סלימאן: בגלל שיש הכרה שמעמד הנשים הוא נחות היה צריך לקדם את המעמד הזה כדי להגיע לשוויון מגדרי.

עאידה תומא סלימאן: הגבר כבר התקדם, הוא נמצא שם, צריך לקדם את האישה שתהיה לידו.

עאידה תומא סלימאן: לא צריך להנחית את הגבר ליד האישה כמו שאמרת אלא צריך להעלות את האישה להיות לצד הגבר כדי שיהיה לנו שוויון מגדרי.

עאידה תומא סלימאן: בינתיים אנחנו דנים בניתוח תקציב מגדרי ואני רוצה להגיד ככה - קודם כל, אמרתי את זה בדיונים שהתקיימו על תקציב המדינה באופן כללי ואני אומרת את זה שוב.

עאידה תומא סלימאן: תקציב המדינה זה לא מספרים וזה לא סכומים.

עאידה תומא סלימאן: תקציב מדינה זה הצהרת כוונות, זה הצהרת כוונות וסדר יום ומדיניות של הממשלה, כל ממשלה שהיא.

עאידה תומא סלימאן: לכן כאשר אנחנו דנים בתקציב המדינה אנחנו דנים בעצם במדיניות לבניית העתיד של המדינה.

עאידה תומא סלימאן: להביא את תקציב המדינה במחטף כזה של חודשיים שלא מאפשרים גם הכנתו אפילו בצד הזה שאנחנו מדברים עליו של תקציב מגדרי היא דבר שיפגע בנו בסופו של דבר.

עאידה תומא סלימאן: הבאת התקציב בלי הכנת הניתוח ולמידה אמיתית של הניתוחים הקודמים ואיך אפשר לשפר את המצב זה אומר, אם מאשרים את התקציב הזה, שדנו את עצמנו לתקציב שימשיך את העוולות עד סוף 2020.

עאידה תומא סלימאן: וחבל שהמצב הוא ככה ואני חושבת שהגיע הזמן להגיד את הדברים במקומם כי בסופו של דבר אישור תקציב כזה ינחה את משרדי הממשלה עד סוף 2020.

עאידה תומא סלימאן: אני התחלתי ואמרתי שאני מודה לממ"מ שמלווה אותנו בתהליך הזה כבר בשלוש השנים האחרונות וכנראה ימשיך ללוות אותנו כדי שיעזור לנו בללמוד את המסות הגדולות של, אני לא יודעת אם אתם יודעים, תקציב המדינה זה חבילות כאלה וערימות כאלה שאי אפשר ללמוד אותם בקלות.

עאידה תומא סלימאן: אני יודעת שעשיתם עבודה קשה ואני מודה לכם.

עאידה תומא סלימאן: וכמובן אני מודה למרכז אדווה על הניתוח שגם הועבר אלינו.

עאידה תומא סלימאן: אני מצרה על כך ואעביר על זה מכתב בשם הוועדה למשרד לשוויון חברתי והרשות לקידום מעמד האישה על ההעדרות שלהם מהדיון היום.

עאידה תומא סלימאן: אני לא חייבת להכנס לפרטי פרטים למה נעדרו אבל חובתי לציין שהעדרות היא מאוד מורגשת כאשר ועדה בכנסת מזמנת דיון כזה עובדי המשרד צריכים להתייצב וצריכים לדווח על הפעילות וזה פוגע קשות בעבודת הבקרה שאנחנו כנציגי ציבור, כנבחרי הציבור, המחוקקים, צריכים לקבל את המידע הזה כדי שנוכל גם לעשות את הבקרה וגם ללמוד לעתיד איך אפשר ללכת עם זה.

עאידה תומא סלימאן: אני גם מצרה על כך שנודע לי שלא התקיימו הכשרות או פעילות בשנה שעברה בעניין התקצוב המגדרי.

עאידה תומא סלימאן: לצערי הרב, אני חושבת ואנחנו הבנו וחשבנו שעברנו הלאה, אי אפשר לא לציין, אנחנו יודעים שהייתה בעייתיות מסוימת, לא הייתה מנהלת רשות שיכלה כן להפעיל את התכניות שהן באחריות של הרשות אבל אנחנו קיבלנו דיווחים כל הזמן שאומרים שכל הסמכויות הועברו למנכ"ל המשרד כך שהמשך התכניות היה אמור להתקיים כסדרו ולא להגיע אחרי שנה ולגלות את זה.

עאידה תומא סלימאן: אני גם מבקשת מהמשרד לדווח לנו על קיום או אי קיום של ועדת ההיגוי שהייתה אמורה ללוות את התקצוב המגדרי.

עאידה תומא סלימאן: כמובן אנחנו מברכות על קיום הכנסת שהרשות הולכת לקיים בנושא של תקצוב מגדרי.

עאידה תומא סלימאן: אנחנו מבקשות להעביר את זה למימדים של מעבר לכנס של יום אחד אלא להכשרות יותר אינטנסיביות.

עאידה תומא סלימאן: אני חושבת שהגיע הזמן גם שוועדת ההיגוי תתכנס בדחיפות כדי לשמוע ולקבל ולבקש דיווחים מהמשרדים השונים על הקשיים שעומדים בפניהם כדי ללמוד איך אפשר להתגבר על הקשיים האלה ולספק תשובות מקצועיות למשרדים השונים.

עאידה תומא סלימאן: אנחנו מברכים על זה שמשרד הפנים כבר מקיים את ההבטחה שקיבלנו בוועדה ואכן הולכים בכיוון של יישום הפיילוט.

עאידה תומא סלימאן: אני מבקשת לאחר פסח כאשר תקבלו את המידע, תשלחו לנו הערכת לו"ז ורשימה של הכפרים או הרשויות המקומיות והעיריות שנכללים בפיילוט הזה והשיקול העיקרי של המגוון ההוא.

עאידה תומא סלימאן: אנחנו רושמות בפנינו ואנחנו נפנה גם כן לוועדת ההיגוי כדי שתקח את זה בחשבון שאנחנו נרצה לראות כבר את ההחלטה של הוועדה הזו והועברה גם למשרד וגם למשרדים השונים שניתוח תקציב מגדרי אמור להתקיים על התקציב המונח בפני הכנסת ולא על התקציב, כפי שאמרתי, על החלב שכבר נשפך.

עאידה תומא סלימאן: אנחנו רוצות להיות משפיעות על הקצאת התקציבים ולא רק לצלם מצב שקרה בדיעבד.

עאידה תומא סלימאן: אנחנו רוצות שתהייה לנו אמירה מאוד ברורה על תקציב שהולך ומתגבש בשלבים הנוכחיים.

עאידה תומא סלימאן: ולכן הניתוח אמור להתקיים על השנים שיבואו ואני חושבת שהגיע הזמן אולי לבקש שעד סוף שנת 2018 המשרדים יעסקו בניתוח התקציב המוצע, אם אושר או לא אושר, שיתחילו לנתח אותו.

עאידה תומא סלימאן: הגיע הזמן גם לפנות לרשות ולבקש להעלות ולרכז את כל הניתוחים שנעשו לתקציב המגדרי ולהעלות אותם כפי שנדרש בהחלטת הממשלה.

עאידה תומא סלימאן: אנחנו מודאגות מזה שדווקא לא מנתחים שכר בכירים.

עאידה תומא סלימאן: אני חושבת, ואני מקווה שאני משערת לא נכון, אבל אני מצפה שהפערים האמיתיים דווקא יתגלו בניתוח שכר בכירים ואנחנו נבקש גם שהמשרדים יעשו ניתוח של שכר בכירים, של אלה שלא עשו, ואני מבינה שרובם לא עשו את זה.

<אילנית בר: לא רובם - - -

עאידה תומא סלימאן: אלה שלא עשו נפנה אליהם ונבקש שאכן יעשו.

עאידה תומא סלימאן: הוועדה תפנה למזכיר המדינה ולשרה לשוויון חברתי ותדרוש שבאמת ידאגו ליישום החלטת הממשלה בזמנו בעניין תקצוב מגדרי מאחר וזו החלטת ממשלה, זו אחריות של המשרד אמנם, זה נכון, אבל זו אחריות טוטאלית של הממשלה כולה.

עאידה תומא סלימאן: אני חושבת שהתייחסנו להכל.

עאידה תומא סלימאן: לצערי הרב, אני רואה שיש משרדים שלא ניתחו יותר מאשר 60% מתקציב המשרד שלהם ואנחנו נפנה אליהם ונבקש שידווחו למה זה נעשה בצורה כזו.

עאידה תומא סלימאן: אני מציינת שוב את הניתוח שנעשה גם על ידי הכנסת ואני מקווה שעד סוף השנה נתחיל לקבל את הניתוח ממשרד מבקר המדינה ואנחנו נמשיך בעניין בנק ישראל.

עאידה תומא סלימאן: אני מודה לכולם ונועלת את הישיבה.

עאידה תומא סלימאן: תודה רבה.